# Collocou familier, 1779

* Obſequium amicos, veritas odium parit.
* Cals a glevo an dra-màn, o devezo regret,
* Palamour d’ar virionez ſo ennàn diſcleriet :
* An den clan e zaoulagat n’ell quet ſellet an de,
* Nac ar re a ve coupabl clevet ar virione.
* BOnjour den coz ha venerabl,
* C’hui a glevan a ſo capabl
* D’am inſtrui ha d’am c’helen
* Voar ar pez ameus da c’houlen :
* Eur Commis oun, hac emeus urs
* Da verqua tout quement diſurs,
* Quement abus ha goal guſtum
* En deus an dut a rum da rum.
* Den yaouanc en o tont er bed,
* Gout ar c’houſtumou ne ran quet,
* C’hui a ene a pep ſeurt tut,
* Quercou1s ar re vras ha re vunut.
* Hentet hoc’heus a bep ſeurt ſtat.
* Tut a Ilis, Tut Gentil vat,
* Tut a Juſtiç ha Bourc’hiſien,
* Tut a ſtudi, Marc’hadourien,
* Artiſanet, tut a vicher,
* Mæſtr ha Mæſtres, ha Servicher,
* Cals a dut coz ha re yaouanc,
* Quen Digentil, quen païſant ;
* Livirit din o cuſtum oll
* Evit m’o merquin var va roll,
* Ma vezo great ur Reglamant
* Eus an oll generalamant.
* An Den expert.
* Tout e caffet habec enno,
* Hac int tut fur var o meno.
* An Den curius.
* Pe ſeurt habec, den ancien,
* A guef an dut er Veleyen ?
* An Den expert.
* Ar Veleyen a ſupoſer
* En em acquit eus o dever ;
* Pe ii a ra, pe ne reont quet,
* Coms voar o ſtat ſo difennet :
* Occupet int oll deis ha nos
* O caç an dut d’ar Barados ;
* Mæs tut ſot int, mar boe jamæs,
* Caç re all d’y, ha chom er mæs.
* An Den curius.
* Livirit-hu din, va den mat,
* Hac abec ſo en eur Prelat ?
* An Den expert.
* Eus a Eſcop nac a Prelat
* Ne oun netra nemet pep mat ;
* Ar Brincet int eus an Ilis,
* A ſo venerabl e pep guis :
* O Doctrin hac o ſantelez
* O rent henvel ous an Elez,
* Ha couſcoude ne ellont quet
* Miret na vent drouc-preſeguet.
* Ar Veleyen p’o courriger
* Hac ar glover p’o refuſer,
* Ne leveront nemeur a vat
* Eus o Eſcop hac o Prelat.
* An Den curius.
* Nac ur Perſon hac en a ell
* Pligeout d’an dut eguis ma fell ?
* An Den expert.
* Eur Perſon mat hervez an dut
* Eo an hini en deus ar brut
* Da veza libr gant e arc’hant,
* Hep goulen digant Payſant ;
* Mar car ober ber an Ofiç,
* Sortial abret eus an Ilis,
* Rei da effa ha da zibri
* Da quement den a ya d’e di,
* Leſel cabeſtr gant an dut fall,
* Hep o gourdrous nac o zamall,
* Rei liberte da yaouanctis
* Da ebatal en o divis :
* Chetu eno ar Berſonet
* A blich muia d’ar Vretonet.
* Mæs mar o deus eur guir Perſon,
* Hac a fell deza gant ræſon
* Regli e dut, hac obligea
* An dut fall d’en em corrigea,
* Hac o les pell hep abſolven
* Deffot na reont pinigen,
* Birviquen hennes ne gueront,
* Drouc er Perſon a leveront :
* Dibaot hini en andure,
* Guell eo ganto caout ar C’hure.
* An Den curius.
* Mæs ur Perſon hac èn a dle
* fiziout e garg en e Gure ?
* An Den expert.
* Pe èn a dle, pe na dle quet,
* Fiziet e vez enna an denvet ;
* Pa vez affer, da bep mare
* Cure bepret a renq bale.
* Perſonet ſo ne fizient quet
* Alc’huez o c’haf en o C’hureet,
* Hac a fis eno couſgoude
* Alc’huez ar Sacr ha mil ene.
* An Den curius.
* Livirit din, den ancien,
* Petra ſervich d’ar Veleyen
* Mont da ſarmon er c’hadoriou,
* Pa na rer van eus o c’homſou.
* An Den expert.
* Rar ê guelet eur Sarmoner
* O convertiſſa eur pec’her ;
* Rac nac an eil nac eguile
* Ne viſont quet da guemenſe.
* Marteſe ar Predicator
* Ne glaſq netra nemet enor,
* Nac ar pec’her eus e goſte
* Ne entent quet chench a vue ;
* Scouarn vouſar a vanite
* A goll an eil hac eguile.
* An Den curius.
* Me garre caout eur C’honfeſſeur
* Hac am trete dioc’h va humeur ;
* Hac ec’h allen fiziout enna
* Pa zaen da goffes daveta ?
* An Den expert.
* N’en deus cas dit pe da biou
* Mont da gonta da faſiou,
* Rac n’en deus Confeſſour er bet
* D’e Benitant na d’ê ſecret.
* An Den curius.
* Secret int oll, cridi a ran,
* Mæs re ruſt int, var a glevan ;
* Rac rei a reont goual Pinigen,
* Pe refus cren an Abſolven.
* An Den expert.
* Couls ê guenen e lavares
* Ne fel quet dit mont da gofes,
* Nemet da leſel a raet
* Da retourn arre d’ar pec’het.
* Ma caffes un den ignorant
* Ec’h abſolve hep ſenchamant,
* Hac a roe dit eur binigen
* A ve ſoublic dioc’h da c’houlen,
* Hennez ha te en em grae,
* Hac oc’h taol guenet e zae ;
* Mæs goude lein oc’h da eſpern,
* E coannies gantàn en Ifern.
* An Den curius.
* Aoun bras ameus, den ancien,
* Na choquit re ar Veleyen :
* Eſpernit-y, en han Doue,
* Ha coumſit din eus ar Roue.
* An Den expert.
* Dibaot Roue ſo er bed-màn,
* Na guef ar bopl abec ennàn,
* Dre ma renquont oll fourniſſa
* Arc’hant ha tud d’e ſervicha ;
* Mæs en aner e vurmuront
* Hac hep ræſon en em glemont ;
* Corf ha madou oump d’ar Roue,
* Pa hor goulen hervez Doue.
* An Den curius.
* Gant aoun na gouſte ho puhez,
* Eſpernit mat ar Rouanez.
* Livirit din ha difficil
* Eo pligeout da un Digentil ?
* An Den expert.
* An dut Gentil a reſpeteur,
* Mæs o c’haret ne rear nemeur,
* Abalamour cals anezo
* So difficil pligeout dezo :
* Dilicat int, preſt e fachont,
* Dibaot a zen a excuſont ;
* Ha mar manquer a netra tout
* D’o ſervicha hervez o gout,
* Pelloc’h goude n’ê quet facil
* Pligeout nemeur da Zigentil.
* Me oar erfat hervez ar bet
* Enori Noblanç a ſo dlet,
* Mæs me falfe din o c’helen
* Da ſoufr enor hep e goulen,
* Hac o deffe humilite
* Aſſambles gant o qualite.
* An Den curius.
* N’oc’h quet capabl ha c’hui habil,
* Da rei quentel da Zigentil ;
* Liſt an noblanç en o divis,
* Ha coumſit din eus ar Juſtiç,
* Livirit din hac ur Barner
* A ell manquout en e dever ?
* An Den expert.
* Beza Barnet ſo dangerus
* Da nep na d’ê quet vertuzus :
* Eur Barner mat, leal ha juſt,
* Na dle beza na douç na ruſt :
* Dioc’h ar juſt e renq jugi,
* Ha rei e guir da bep hini.
* Barnerien ſo hac a ro preſt
* Setançou treus dre intereſt ;
* Aon rac tud nobl ha puiſſant,
* Carantez re oc’h an arc’hant,
* Coffadou guin ha cherou mat,
* En tiez bras beza deut mat,
* Preſantou great pe prometet,
* Pe c’hoant da bligeout d’ar merc’het,
* An traou-ze tout a ſo caos
* Ma ze ſerret ar Barados
* Oc’h cals emeus a Varnerien,
* Dre ma reont gaou oc’h ar beorien.
* An Den curius.
* Ha ne ell quet an Avocat,
* Pe Procureur o pledi mat,
* Conteſti oc’h ar Varnerien,
* Ha difen mat caos ar Beorien ?
* An Den expert.
* Avocadet, Procurerien,
* Ne fis quet enno birviquen ;
* Dibaot Avocat ſo er vro,
* Ho conſultet nep a garo,
* Na aſſurint da pep hini
* E c’houneſo o proceſi.
* Ar Procureur eus e goſtez
* A bromet e lacaï evez ;
* Ha d’e gliant e lavaro :
* Sur ar Procez m’er gounezo ;
* Evelſe ne vanquint james
* Da boulſa Ian en e Proces ;
* Rac a-unan ez int o daou
* Evit e zeſtum en e graou :
* An eil d’eguile a lavar,
* Moyen en deus quement a gar,
* Evit aſten ar parchimin,
* Ha digaç an het d'ar vilin :
* Leve en deus, guerzet vezo,
* Ha mar queromp lod hor bezo ;
* C’hui Avocat, roït eſperanç.
* Me Procureur a raï avanç,
* Hac ar Barner a zeporto
* Da rei Setanç quen a garo :
* Dalc’het vezo Ian er Proces
* Hep e leſel da zont er mes,
* Harzet vezo ha deſtumet
* Evel labous en ur gaouet,
* Ha birviquen er mes ne da
* Endra choumo pluen ounta ;
* Deut a raï hep gallout nigeal,
* Debret vezo ar pez a dal ;
* Eat an danvez, eat al leve,
* Loſquet vezo Ian da vale,
* Rac hep arc’hant pe eſperanç
* Ne fell da zen ober avanç ;
* Un den a les a ſo ur Sant
* Mar gra ur pas hep c’huez arc’hant.
* An Den curius.
* Nac ur Greffier gant e ſiell,
* Hac èn a guſtum ober guell ?
* An Den expert.
* Siell lequeat grant ur Greffier
* A guſtum ato couſtout quer,
* Mar d’ê requis caout tri deves
* Da ober priſach a un danves,
* Dibaot Greffier, mar deus nicun,
* Eus a tri dez na ra ſizun ;
* Menat paper eleac'h feuillen
* A impligeo oll pen-da-ben,
* Evit caout dioc’h an Invantor
* Mui evit n’en deus ar Minor.
* An Den curius.
* Ha ne dle quet ar Curator
* Miret oc’h domach e Vinor ?
* An Den expert.
* Ar Curator hac ar Greffier
* So a-unan e pep affer ;
* Mar deus madou, endra badint
* Divar gorre e labourint :
* Quement camet na pas a rint
* Oc’h ar Minor tout e contint.
* An eil d’eguile a effo,
* Hac ar Minor quez a baeo ;
* Ar Curator a yal e Quer
* Evit e affer particulier,
* Hac a lacaï voar e Vemor
* Ez eo eat evit ar Minor.
* Deut an amſer da renta cont,
* Ar Curator ſo preſt ha pront :
* Mui a vezo voar e Vemor,
* Evit na voa en lnvantor ;
* Greffierien ha Curatoret
* A ruin cals a Vinoret.
* An Den curius.
* Un den honeſt ha mignon din
* A c’houl arc’hant e preſt ouzin,
* Ha c’hui a gred em be affer
* D’e obligea dirac Noter ?
* An Den expert.
* An Noteret pell amſer ſo
* So neceſſer ebars er vro,
* Abalamour ma zeus tud fall
* Mui evit ſo bet a-veichal,
* En amſer gos arc’hant preſtet
* Var ar guer e vezent rentet ;
* Hoguen breman na elleur fiziout
* Netra e den anez coll tout ;
* Anes caout Act dirac Noter
* James an dle ne deu d’ar guer,
* Ha c’hoas emeus da lavaret,
* laca evez oc’h Noteret,
* Cals anezo evit arc'hant
* A drompl an dut hac hi preſant,
* Bremâ e ſcrivont voar ar paper
* Control d’ar pez a prometer,
* Ha te ſo facil da drompla
* Pa n’ouzout na len na ſcrifa ;
* Pa n’effe ma vanquont d’o guer,
* Cals anezo ne ve affer
* Nac an Noter nac a Sergeant
* Da ober dezo paea contant.
* An Den curius.
* Na gomſit quet a Sergeantet,
* Rac ar re-ze ſo tyrantet.
* An Den expert.
* Ar Sergeantet a bep amſer
* A ſo douguet e pep carter,
* Dangerus int, ha pa veler
* O Recordet en o c’hever,
* E lavarer e ber langach
* Ar re-mâ ya d’ober domach.
* Mæs petra dal lavaret guer,
* Ret eo o ſoufr pe couſtint quér
* O c’hanna rear, couls paoues,
* Rac d’o c’hroc ne vanquont james.
* Nep a ſo roc oc’h Sergeantet
* Sur ma na goll ne goune quet,
* Mar caremp oll paea hon dle
* Biquen affer outo n’hor be ;
* Nep na ra gaou ous den ebet
* N’en deus quet aoun rac Sergeantet.
* An Den curius.
* Evidon-me ne gredan quet
* E ven dleour da zen ebet,
* Na biſcoas ne roïs diner
* Na da Sergeant na da Noter,
* Moyen ameus honeſtamant,
* M’am be yec’het e ven contant,
* Mæs clanvus oun, ha ne oun quet
* Pe ous piou goulen remet.
* An Den expert.
* Mar e c’heus c’hoant da veva pel
* Ha caout yec’het bete mervel,
* Chede amâ petra renques
* Da obſervi het da vues ;
* Eus da vele quen ma ſivi,
* Paſſa, cranch ha c’hues da fri,
* Coumer da ſae ha quer buhan
* En eur lam cren a doſt d’an tan
* Evit commanç en em guempen,
* Goualc’h da viſach ha crib da ben,
* Ha na les e fri netra lous,
* Nac e taoulagat tam picous,
* Rinç net da viſach ha da zent,
* Ha næta tout eus a bep hent,
* Abars e corf ma zaï netra,
* Gra da zour ha quea da blega,
* Goude purgi da vouzellou,
* Guelc'h da zaouarn ha da guenou,
* Coumer goude ſevel mintin
* Un tam bara hac ul loum guin,
* Sorti abret mar be caër,
* Glao pe avel chom er guer,
* Pa ziſtrei goude pourmen,
* Laca evez oc’h yenigen,
* Mar d’ê yen ha cris ar gouan,
* Da gof oc’h taol, da guein d’an tan.
* E peb amſer bes ſourcius,
* Da bourvei bouet yec’hedus,
* Bevin, leue, yar ha maout,
* A ſo mat, mar c’helles caout,
* Ar c’hic moc’h-ſall aſſeſounet
* A leſi gant an haillonet,
* Ar guella tam pa gouſt quer
* A ro degout gant an amſer.
* Pa ve da gorf bouetet mat,
* Gra exerciç ha les ar plat,
* Ha na ra quet, laca evez,
* Daou repas bras en un devez :
* Na zebr jamæs quebel touſſec,
* Peſquet gregun nac ar melvet,
* Na morilles na mouſſeron,
* An traou-ſe tout ſo ampoeſon,
* Viltançou int veus an douar ;
* A ſo noaſus da nep o c'har ;
* Ef da vin pur ha ſouben tom,
* Ha pep hini diouc’h da ezom,
* Anes caout gout na zebr netra,
* Delc’h apetit bepret un dra,
* Exces dibri, exces efa,
* N’eus quet a cas pe emeus a dra,
* A ra da mui a dut mervel
* Evit ne lazer e breſel,
* Na zebr nemeur a vouadeguen,
* Nebeutoc’h c’hoas a ſilſiguen,
* Mæs n’eus quet a cas pe da heur
* Eus a fourmach na zebr nemeur,
* Pebr gant guinæcr n’en d’ê quet mat
* Da conſervi un eſtomac,
* Hac ar butun a ra dies
* Da guemeret re alies,
* Ar peſquer mat da zeiz vigel,
* Ne ranquer quet o dileſel,
* Mæs a nep ſeurt eus a beſquet
* Jamæs en deiz na ra daou bret,
* Ar viou freſq dioc’h an nos
* So yac’hedus abars repos,
* Gant e neuyo ar Veleyen
* Ebars er vi var al Leſen,
* Pa o c’hifi poaſet tano,
* Ef oc’h da ben hep e vano :
* Na zebr netra na ve paret,
* Rac an traou cris ſo re galet
* D’hon eſtomac da zigeri,
* Ha na ranquer quet o dibri,
* Rac-ſe’ta laca evez pis
* Na zebri re eus a frouez cris,
* Na ſaladen nemeur a dra,
* Rac dibri cals ne dal netra,
* Pa zibri boet, quemer amſer,
* Na zebr tam nemet dre voder,
* Ma allo quent arre dibri
* Da eſtomac peur digeri,
* Ha mar fell dit caout pligeadur,
* O tibri bouet hervez natur,
* Ro ſpaç d’an dent etre pep tam,
* Abars cregui a nevez-flam,
* Ar ſucr ſo mat var leas guen,
* Gant an aval, gant ar beren,
* Gant ar peches, gant ar civi,
* Gant ar framboes pa o c'hivi,
* Eus a raiſin na quereſen
* Na lonc ar men nac ar c'hroc'hen,
* Nemet ſec’het pe naon a pe,
* Na zebr tam na ne ef banne,
* N’en em garg re eus a netra,
* Iſpicial eus a vara.
* Quercouls en an hac er gouan
* Na zebr nemeur a dra da coan,
* Eus a ſouben hac a ragout
* Debr un nebeut, pe leſſi tout,
* Goude da lein chom e repos,
* Goude da coan quers bete nos ;
* D’ar mintin quea d’ar meneſſiou,
* D’an abardaez d’an disheoliou,
* Na quers re vuan na re c’hourec,
* Quea d’ar pas ha les ar galop,
* Bete c’huez ec’h elles bale,
* Nemet da rochet a dreuſſe,
* Ha na ſouffr quet var da croc’hen
* Re a domder na yenigen,
* Ha ſeinch lingeri alies,
* Peautramant e vezi dies,
* Goude mis Ebrel, da fin Eost,
* Da dan ebet ne dy quet toſt,
* Croc er vouteil hac er veren,
* Eſſoc’h vizi an drederen,
* Goue mis Eoſt bete mis Mae,
* Ef ar guin gant nep er pae,
* Goude creiz deiz les ar c’houſquet
* Deut anter-nos ne veilli quet,
* Rac ne quet yac’hus beilla pell,
* Sevel mintin a ſo cals guell,
* Azc’houen da groc’hen na gouſqui
* Ha nebeutoc’h c’hoas var da fri,
* Var da c’hoſtez chom er guele
* Var an eil tu pe eguile.
* Mar e pez c’hoant d’en em voalc’hi
* En dour en em liqui,
* Gant an dour yen guelc’h da zaouarn,
* Non-pas da ben da ziouſcouarn
* Mar des er bein, ſorti abret,
* Chom pell en dour ne renquer quet,
* Quendalc’h da dreid ha da ben tom
* Ha netra quen nec’heus ezom.
* Ma ro da gof dit nep encres,
* Na zale quet na dy var ves,
* En em rinç rout eus a peb hent,
* Hep miret dour, avel na guent,
* Pa vez brumen a het an nos,
* Dalc’h da dy varnot ſerret clos,
* Ha laquea evez voar an oll
* Oc’h an erc’h, heaul meurs, avel foll,
* Var an deiz les ar c’houſquet,
* Chom e cador, na c’hourves quet,
* Pa vez tomder e creiz an aon,
* Chom en disheaul da heana,
* Hac effort er bet mir na ri,
* Nac o redec nac o c’hoari,
* Les a goſtez ar Proceſou,
* Pep ſeurt diſput ha querellou,
* Beo diſourci hac hep chagrin,
* Triſtidiguez a ſo malin,
* Hac a ſo caos, hervez ar brud,
* Da abregi buhez an dud ;
* Ha mar fell dit beva eürus,
* Deus da henti an dut joayus,
* Ha na implich, mar credes din,
* Apotiquer na Medecin,
* Rac mar queres en em regli
* Quen en effa, quen en dibri,
* Quen en repos, quen en ober,
* A Vedecin ne c’heus affer,
* Rac peurvia an exceſſiou
* A ſo caos d’hor clevejou ;
* Pe te ſo yac’h, pe te ſo clan,
* Laca evez da-vianan
* Penaos an oll Vedecinet,
* Ar re vella tout a gaffet,
* Ne reint quet d’an nep o c’halvo
* Remet eber oc’h ar maro,
* Rac quement int guitibunan
* E renquont mervel o unan,
* N’eus Medecin ebars er vro
* Peb quelou mat d’an oll na ro,
* Ha na bromet ober pare
* Eus o clenvet pa vent dare,
* Purgi, gouada, rei lavamant
* A raïnt d’an oll dioc’h o arc’hant.
* Mæs gout penaos na pe da heur
* Rei remejou n’ouzont nemeur,
* Tud habil int voar o meno,
* Mæs haſard eo fiziout enno,
* Pe te vevo, pe te varvo,
* O faeamant o devezo,
* Par conſequant, mar credes din,
* Na fis biquen e Medecin.
* An Den curius.
* Va bennos deoc’h, den ancien,
* C’hui hoc’h eus roet din ar voyen
* Da gaout yec’het a la parfin,
* Hep caout affer a Vedecin :
* Livirit din an abuſou
* A gommetter en traficou.
* An Den expert.
* Dibaot eo ar varc’hadoures
* Na reat ganti affronteres,
* Poueſiou ſcan ha goalen ber,
* Muſur bihan ha guerza quer,
* Voar digarez rei marc’hat mat,
* Guerza traou fall eleac’h re vat,
* Chede eno pe ſeurt trafic
* A rent Marc’hadour pinvidic ;
* Credit a reont, hac ar bed-oll
* A ya d’o ſtal evel tud foll.
* Allas ! an termen a zeu preſt
* Ma renquer paea an intereſt,
* Deut an termen da gaout arc’hant,
* Ret ê paea pe caout Sergeant,
* Ha ſot oc’h o prena netra,
* Ma na c’heus arc’hant da baea ;
* Pe mar ec’heus quea da ur ſtal vat,
* Ha digor franc da zaoulagat ;
* Pe vi tromplet gant da zen
* En eil fæçon pe en e ben.
* An Den curius.
* Pehini er guella a zaou unan
* P’er Marc’hadour, pe Artiſan ?
* An Den expert.
* Arabat ê lavaret gaou,
* Rac d’en em heul e zeont o daou ;
* Mar impliges Artiſanet,
* Laca evez, pe e vi goanet,
* Ardou o deus en o Micher
* Da drompla Mæſtr ha Servicher,
* Maxim commun da Artiſan
* Eo prometi da peb-unan
* E rei oll quement a c’houlen,
* Endra vezo croc er veren,
* Effet ar guin hac eat er meas,
* E vi tromplet na mui na meas.
* Cals anezo ſo ignorant
* En o Micher pe feneant,
* Evit touch gant an eſquen,
* Planta an nados gant ar veſquen,
* Squei ha darc’ho a daol da daol
* Pe gant buohal, pe gant morſol,
* Dreſſi, lemma an hoſtillou,
* A oar pep Ian ha peb Guillou,
* Hoguen tailla dioc’h ar muſur,
* Ober labour fin hac aſſur,
* Dibaot hini er goar ober,
* Pe e laëro cals amſer.
* Artiſanet mar greont marc’hat,
* A ſo nos ha deiz o labourat,
* Mæs pa labouront dioc’h an deis,
* Eus a pevar e reont eis,
* Ha mar labouront dioc’h marc’hat
* Dibaot e reont labour vat,
* Labourat fall ha coll amſer
* A guſtumont tout da ober.
* An Den curius.
* Un habit ameus da ober
* Hac a renquan caour Quemener,
* Voar a livirit aſe din,
* Sur avoalc’h tromplet e vezin.
* An Den expert.
* Quemerer ha Quemeneres
* A zrouc-preſeguer alies,
* An dorn a groc o deus ato,
* Ha danger ê fiziout enno ;
* Griat gorrec, laëres amſer,
* Cas brudou fall a guær da guær,
* Prena trao braou da dud yaouanc
* Hep gout d’o Zat gant e arc’hant
* Diſpen dillat a vez laëret,
* Gant aon na vent anavezet,
* Truffla digant ſervicherien
* Quic pe aman, bleut pe vrignen
* Tamou etof, cudennou neud
* Da ſevel ftal bep un neubeut,
* A ra da gals gant an amſer
* Eus a dailler dont da vercer.
* An Den curius.
* Pe c’hriat eta pe vea,
* A guivit-hu an direbecha ?
* An Den expert.
* Me gonto deoc’h evit reſpont
* Pe ſeurt bues a gunduont :
* Guiaderes ſo un etat
* A ſo quempen ha delicat ;
* Bemde-c’houlou e vezont brao,
* Ne renquont ſouffr nac heaul na glao ;
* O blam a rer o deus an teich
* Da guemeret lies a veich
* Eus an anneven cudeunic
* Hac eus ar fleven ur branquic ;
* Evit ſevel ul logoden
* Da ober d’e c’hrec ſaë pe loſten,
* Hi a ene erfat e goas,
* A lavar dezâ digaç c’hoas,
* Evit ar pris ne d’ê quet quer,
* Accordi a reont e daou guer,
* Marc’hat mat en deus hac a ro,
* Quement all ar re en devezo,
* Pa ſtevo un anter guiat,
* E vezo touchet un tam mat
* Da ober couef pe mouchouer,
* Peautramant colier da gouer ;
* C'hoas e reont meur a veniat
* D'ar guemeneres da griat,
* Goude e zaint da goulen cuden
* Da achui ar viaden :
* Ar marc’hadour en deus caër clem
* M’emeus aon enont n’am flem ;
* Mar lavar eo e viat ſtris,
* E reſponto al laon ſo pis,
* Mar da glem an anneven,
* E lavar e tor an neuden,
* Pa e muſur gant e goualen,
* E c’hef re ver dioc’h an daou ben,
* Ha mar car ſellet outi pis,
* E velo enni neudennou bris,
* Souillet, goal great ar bevennou,
* Perzier gollo diffiennou,
* Neudec ha flaſq an lian,
* Gant an aſcorn frotet bian :
* Mæs petra a dal e damal,
* Couls e gaouet eguis un all,
* Comſou en deus d’en em excus
* Oc’h quement a dui d’e accus,
* Arabat eo redec ar brut,
* Ret ê deza fiziout en dut.
* An Den curius.
* Livirit din, den ancien,
* A c’hui oar doare an hoſtiſien ?
* An Den expert.
* Ya, rac alies, ſiouas din ;
* Emeus effet emeus o guin.
* Mar em gredes, na fis james
* Nac en hoſtis nac en hoſtiſes ;
* Mont d’an davarn a ſo ebat
* D’an nep a gar ober cher vad,
* Mæs dont er meas a ſo dies,
* Nemet contant ve an hoſtiſes,
* Pa antrei en un davarn,
* Laca evez d’en em c’houarn,
* Rac mar tremenes ar rouden,
* E paï diou veich da ſouben :
* An oſtiſes evit commanç,
* A raï dit cant reveranç,
* Mar deus guin mat, lot a pezo
* Quent na vizi ſantet mezo ;
* Goude guin bas ha dour enna
* A vezo roet dit da effa ;
* Effet ar guin, debret ar c’hic,
* E vezo contet ric a ric ;
* Te a gont tri hac hi pevar,
* Pea a ranqui en e lavar,
* Ha gret e c’hont oll gant Catel,
* Ret eo caout arc’hant pe vantel.
* Un hoſtis hac un hoſtiſes
* Mar effont guin re alies,
* A veler tout abars ar fin
* Oc’h effa dour varlerc’h ar guin.
* Cals anezo evit ar guir
* A ra cher vat hac ebat hir,
* Mæs dibaot eo an nep er grae,
* Ma na reont gaou oc’h an nep er pae ;
* Oc’h Per, oc’h Paul e veſcontont,
* Hac evelſe en em diſont ;
* Ar gabaret a zoug malheur
* Ha d’an hoſtis ha d’an effeur,
* En em zaoni ara an hoſtis,
* Hac an effeur a bae ar mis,
* An Den curius.
* Livirit din, den venerabl.
* Hac ur Breton a ve capabl
* D’en em ganna en un Arme
* Evel er guear gant ur banne ?
* An Den expert.
* Ar Vreronet a Vreis-Iſel
* Ne gueront quet mont d'ar Breſel ;
* Tud vaillant int voar o meno,
* Couraich o deus betec eno :
* Ne deus netra o diſconfort
* Evel rancout tenna d’ar ſort,
* Pa na c’houlenner nemet unan,
* E cren an oll guitibunan :
* Guel ê guene, eme Breton,
* Beva pell, ha beza poeltron,
* Evit na d'ê mont en danger
* Hac hazardi da goll va per ;
* Mæs tud ſot int hac abuſet,
* Ha caer o deus en em guzet,
* Dont a raï ſort quent pe goude
* Ma ranquint mervel couſgoude,
* Ha darn-vuya a zeſertont,
* Er galeou en em c’hefont.
* An Den curius.
* Pe ſeurt abec a c’heffit-hu
* Enep a guemer habit du,
* Hac a bretant mont en Ilis
* Da zouguen camps ha ſourpilis ?
* An Den expert.
* Aon bras emeus cals anezo
* Nemet goall fin n’o devezo ;
* Caſſ tud d’ar ſcol a ſo facil,
* Mæs o gouarn ſo difficil ;
* Evit beza eat d’ar Golach,
* Ne maïnt quet e pen o beach :
* Tud miſus int, diſping a reont,
* Ha netra tout ne c’hounezont ;
* Goude ruina Mam ha Tat,
* Un hazard eo mar greont fin vat,
* Ar yaouanctis a ra dezo
* En em deboch cals anezo :
* Arc’hant ne vanq quet da Cloarec
* O ſongeal e vezo Bælec,
* Guiſquet brao, cher vad a ra,
* N’en deveus deffot a netra,
* Henti a raï tud libertin
* Hac e guſtumo dioc’h ar guin,
* Mont da effa ha chom oc’h taol
* Endra ema ar re-all er ſcol,
* Goude repas mont da c’hoari,
* Pe da heſtal gant merc'h Mari,
* Cheda eno cuſtum Clouer
* Pa zeu arc’hant digant Couer,
* Latin a oar, Bælec vezo,
* Mæs netra tout ne dalvezo ;
* Ne deus Cloarec na Scolaer,
* Ma carent tout ſtudia caer,
* Pidi Doue voar o daoulin,
* Ha tec’het diouc’h tud libertin,
* Ne raent fin vat hep dale pell,
* Hac y hac o zud a ve vell ;
* Mar be deboch en e ſtudi,
* Emeus a cant ne deu hini
* Ne raï dishenor d’an Ilis
* O touguen camps ha ſurpilis.
* An Den curius.
* Livirit din ha ne gaffet
* Er C’houenchou abec ebet ?
* An Den expert.
* Buhes ar Menec’h ſo ur ſtat
* Admirabl dreiſt peb etat ;
* Ar Menec’h gant Doue galvet,
* So tud ſantel ha tud parfet,
* O vuhez vat, o ſantelez
* O rent henvel oc’h an Elez,
* Queit ha ma heuliont o Reglen
* Eus a vir galon pen-da-ben ;
* Mæs ar Reglen en o zouez
* Ne d’ê quet ato ar Pouez,
* Elec’h chom faſt$^{[sic]}$ en o tiez,
* O gueler o redec aliez
* Da viſita Demezellet,
* Tud-Gentil hac Itronezet :
* Pa int rentet er C’houenchou,
* Ne veler nemet diſcourſou,
* Etre Menac’h ha merc’hejou
* Hed an deiz er Parlouerou,
* Ha ne ell den cridi e ve Doue.
* Sujet an oll diſcourſou-ſe :
* Tremen a ran cals a draou-all
* A reont ſioas en ur gueſtal ;
* Pedomp Doue ma tuint breman
* D’en em regli voar ar pez-man.
* An Den curius.
* Livirit din ha nep diſurs
* A gommetter en Trede-Urs ?
* Me gare gout ha den ebet
* A gaf abec ar Seurezet ?
* An Den expert.
* An Trede-Urs a ſo ur ſtat
* Gant an Ilis approuvet mat,
* Mæs cals a dud a ſo enni
* Hac a abus eus anezi.
* Seureuzet ſo ma zaent e pris,
* Ne dalfent quet o habit gris,
* Ha mar telont netra oc’hpen,
* Ne dalont quet o habit guen :
* O daoulagat a ſell iſel,
* Hac o c’halon a zoug huel,
* Un dra a dleont en henor
* Nemet o teaut hac o humor ;
* Gant habit an humilite
* E cuzont o ſuperbite ;
* D’an oll int ſervichereſet,
* Pa n’ellont beza mæſtreſet,
* Patiant int voar o meno,
* Mæs ſouffr netra ne fell dezo ;
* Drouc coms a reont a bep-unan,
* Nemet anezo o unan,
* P’en em c’hefont en ur bagat,
* Ez eont oll d’en em ſcandalat,
* Hac aviziou d’en em gribat
* A daouliou ivin bete’r goat :
* Ne gomſan quet preſantamant
* Eus a nep ſo fur ha prudant
* parlant a ran e general,
* En em graffet nep en deus gal.
* An Den curius.
* Pe vont en Urs, pe dimiſi,
* Eo ar guella ela bep-hini ?
* An Den expert.
* Ar c’huſtum eo dre intereſt
* D’an dud yaouanc dimiſi preſt,
* Mæs dimiſi preſt ſo tromplus
* Mont re vuhan ſo dangerus,
* Ha dreiſt pep tra amourouſtet
* A ra d’an dud beza tromplet ;
* Arc’hant, guenet ha lignez vras
* En deus tromplet meur a goas ;
* Promeſſou great gant goaſet
* En deus tromplet cals a blac’het.
* Tud re yaouanc mar demeſont,
* Goas pe vaoues mat ne reont,
* Yaouanc gant coz a ve cals goas,
* Laouen hirio ha triſt varc’hoas,
* Caret guenet ne bad quet pell,
* Caret honeſtis a ſo guell ;
* Plac’h difæçon, mar be parfet,
* A verit mui beza caret
* Evit ar c’hoanta ſo er vro,
* Mar car tout nep e c’haro :
* Te couſcoude ſo touellet
* Gant nep en deus mui a guenet ;
* Da vlam a rear, couls e leſel,
* Ha couſgoude ne di quet pel ;
* N’en em guef quet re divezat
* En ty forn da c’houlen poaſat,
* Caret out ha caret a res,
* Promeſſa ſo, a leveres,
* Sotoc’h a ſe out prometti,
* Ha ſotoc’h c’hoas vez dimizi,
* Ma na c’heus claſquet peadra
* Hac hi ha te evit beva,
* Rac carante ne bado quet,
* Ma deu eſom goude euret :
* Amourouſder d’an dud yaouanc
* A ſo caos da vil nec’hamant.
* An Den curius.
* Na mar dint deza demezet,
* Netra hoc’heus-hu da lavaret ?
* An Den expert.
* Goas ebet ne dleffe james
* Caout nep diſput oc’h e vaoues,
* Na fiziout re ne dle enni,
* Pe e vezo tromplet ganti,
* Rac an ozac’h pa vez fachet,
* Mar lavar guer oc’h e briet,
* A raï dezi mont e coler,
* Hac e reſpont gant an eil guer ;
* Oſac’h ebet ne dle jamæs
* Mont d’ar banquet hep e vaoues,
* Peautramant, hep e voueſo,
* Guell cher evinta en deffo.
* Eur vrœc honeſt, fur ha parfet,
* Na gar den nemet e friet,
* Pa za ermeas e deus anquen,
* pa zeu d’ar guær e vez laouen ;
* Mæs er c’hontrol eur c’hrec gadal
* A zouc friantis voar e zal,
* Pa zeu dirazi e friet,
* So guel ganti n’er guele quet :
* Ozac’h fachet pa zeu d’ar guer,
* Ar vrœc ne dle lavaret guer,
* Mar be modeſt, ha tevel tout,
* E zaï preſt coler en e rout :
* Teaut grœc ſo caos, pa e c'hanner,
* Peur-lieſſa da vil miſer,
* Dibaot a zen ſo demezet,
* Na enou preſf gant e briet :
* Daou zeis hepqueq en deus pep goas
* Ha pep maoues pligeadur vras,
* Ar c’henta eo deiz an euret,
* Hac an eil eo deiz an decet :
* C’hoant dimiſi, c’hoant beva pell
* En deus pep Ian ha pep Catell ;
* Demeſet int, pell e vevont,
* Tout var o c'his e carent dont.
* An Den curius.
* Caret a raent goas ha maoues
* Beza intaon pe intanves.
* An Den expert.
* Beza intaon nac intanves
* A gueffont tout a ſo dies,
* Pa vez maro pennadurez,
* Ozac’h pe grœc en tieguez,
* Neufe intaon pe intanves,
* Quen na vez eat ar c’horf ermes,
* A lavaro da bep-unan,
* Biquen jamæs ne demezan ;
* Mæs enterret ar c’horf maro,
* Goude preſt e diſlavaro :
* Pa vezo achu an eizvet,
* E carrent beza demezet,
* Marteſe e zint o-unan
* Da barlant oc’h ar vaſvalan,
* Mar d’ê diſeves priedou ;
* Nep a chom beo gant ar madou,
* A c’huſo lot eus ar moyen
* Da fruſtra an heritourien,
* Hac ar memes tra a raï
* D’e bugale, mar deus hini,
* O cuſtum cuzet madou,
* Neud ha lien a fac’hadou,
* Evit berrat an Invantor,
* Hac ober gaou oc’h ar minor,
* Dimiſi a raïnt hep dale,
* Ha dont a raï c’hoas bugale,
* Ha divar gouſt ar map quenta,
* E fell mezur an diveza.
* An Den curius.
* Livirit din, ur ſervicher
* Penaos e vanq en e zever ?
* An Den expert.
* Dirac ar mæſtr mevel a ya,
* Pa ne guel e chom en e za ;
* Mates ſo fur dirac mæſtres,
* Adren e c’hein e diodes,
* Ar boueta, ar mad gajou bras
* A gueront oll maoues ha goas,
* Labourat tenn ha mont buhan,
* Ne gueront quet muguet an tan,
* Dibaot na mates na mevel
* En un ty mat e chomo pell,
* Na roint oll ſujet da zoueti
* Ez eus eno guen dimizi ;
* Cher vad a reont, ne gouſt netra
* Nac an dibri nac an efa :
* Eas ê cundui amourouſtet
* Divar gouſt mæſtr ha meſtræſet ;
* Mevel, mates a gar an danç
* D’an tiez mat a zoug goal chanç :
* Mevel yaouanc a gar ar guin,
* Nep a fis ennâ n’ê quet fin,
* Mates friant ha dibarfet,
* Hac a ſell re oc’h ar goaſet,
* A ruino, hep dale pell,
* Quercouls ar mæſtr hac ar mevel :
* Lipouſeres, cher vat atao,
* Ha prenant bep bloaz dillat brao,
* Dibri mintin, couſquet abret
* Car ber amſer etre bep pret,
* So maxim mevel ha mates,
* O teport mezur paourentez.
* An Den curius.
* Ar Mæſtr eta ha ar Væſtres
* Ha ne fachont-hi jamæs ?
* An Den expert.
* Dibaot hini a ell tevel
* Nac oc’h mates nac oc’h mevel,
* Ha couſcoude ne vezont quet
* O re goudrous guell ſervicher ;
* Natur an oll bihan ha bras
* E caſſat an oll dud egas :
* Mar bez egaſſet ur mevel,
* Gant ber labour e vezo pel ;
* Mar bez egaſſet ar vates,
* Eus a un heur e raï deves,
* Peautramant a raint labour fall
* Evit mont da ur ſervich all,
* An daou goſtes e vurmuront,
* Ha netra erfat ne reont,
* Ha beza gourdrouzet oc’hpen
* A ra da veur a ſervicherien
* Laeres e væſtr pe coll amſer :
* Nep a ra comananchou caër
* A guſtum ato mevel laër ;
* Arc’hant, peoc’h ha boueta mat
* A ra d’an oll dud labourat ;
* Ma na reont quet oc’h ar pris-ſe,
* E caout re o liberte,
* O c’haſſ ermeas hac o faea,
* Hep o gourdrous eo ar guella.
* An Den curius.
* Eſtonet bras en em gafan
* Gant ur c’huſtum ſo er vro-man :
* Ne deus ltron na Bourc’hiſes
* Na guemeront oll magueres
* Evit mezur o bugale,
* Quen na vezont deut da vale ;
* Ha couſcoude n’en deus hini
* N’en deus Doue roet dezi
* Divron ha leas evit mezur
* Ha ſuſtenti e c’hrouadur.
* An Den expert.
* Un abus bras ê quemenſe ;
* Anez ma ve neceſſite,
* Ar c’huſtum cris ha dinatur
* E da vam guegel crouadur,
* Hac e briva neuſe-ſouden
* Eus ar pez en deus d’e ſouten
* E vagadurez naturel
* Eo læz e Vam da ur buguel,
* Hac injuſtiç a reat ountâ,
* oc’h e briva eus aneza.
* Mervel a ra cals a vuguel
* E deffaut e læz naturel,
* Ha rac-ſe e vanq alies
* An Itron hac ar Vagueres :
* Ar c’henta vanq d’e c'hrouadur,
* O caret re e fligeadur,
* Ar Vagueres evit arc’hant
* A abandon un innoçant,
* Hac en les da veza debil
* Evit mezur map Digentil,
* Meur a Itron ameus guelet
* O mezur chaç, anavelet,
* Hac o lequea var o barlen
* Da zibri lod eus a ſouben ;
* A boc dezo, o briata,
* Hac a ro dezo an tam quenta ;
* O c’hi ganto en o guele,
* En dishenor d’o c’halite,
* Ha couſcoude ne vaquent quet
* Ur buguel queas o deus ganet ;
* Ha ne dint-hy quet dinatur
* Mezur qui eleac’h crouadur ?
* Cals a grimou a rear ouc’hpen
* Abalamour d’ar vagaden ;
* Eus a bere ne gomſan quet
* Gant aon ha mez o laret :
* Ne deus maguer na magueres
* Na faſiont re alies.
* An Den curius.
* Livirit din, ur Payſant
* Hac èn a hel beva contant ?
* An Den expert.
* Ur Payſant a hel beva,
* Caout da zibri, da efa,
* Hep caout ezom eus a Varquis,
* A Zigentil nac a Vourc’his ;
* N’en deffe ezom eus a netra,
* Ma talc’he oll quement a ra ;
* Mæs deſtumet e oll hedou,
* Hadet e liors, e barcou,
* Quen alies a goul ounta,
* Ne chom quaſi netra ganta :
* Ar Rouanes gant o zaillou,
* An Dud-Gentil gant o fermou,
* Ar Perſonet gant o deogou,
* Bellec, Menec'h gant o gueſtou,
* Servicherien gant o gajou,
* Medicinet gant remejou,
* Tud a Juſtiç gant proceſou,
* Hac ar beorien gant ezomou.
* Mibien caër gant o argoulou,
* Milinerien gant o gobrou,
* Ar Sergeantet gant o miſou,
* Hac al laeron gant o ardou,
* Oll e pillont ar Payſant,
* Ha d’an oll e fournis arc’hant,
* Ha couſcoude en diſpriſont,
* Hac hep ræſon er goal-dretont,
* Rac n’en deus tud voar an douar,
* Ar bed-oll er cred hac er goar,
* En em vir couls oc’h ar pec’het
* Evel ma ra Payſantet.
* An Den curius.
* Darpet e deomp, den ancien,
* Ancouat ar Vilinerien,
* Hac ar bet oll guitibunan
* A renc o c’haout bras ha bian,
* Hac en a ſo den er c’hanton
* O drouc-preſegue gant ræſon ?
* An Den expert.
* Milinerien dreiſt an oll dud
* A bep amſer o deus goal vrut,
* Ha ſujet int d’an teaudadou
* Abalamour d’ar ſac’hadou ;
* O blam a rear n’ellont quet
* En em ſouten hep laeres het,
* Ferm vras o deus, cher vad a reont
* Gant o madou, n’ouſont ma zeont,
* Re e quemer, eme Couer,
* Eleac’h ſcudel gant ar c’hrouer ;
* Ar groagues ques ne gueffont ſon
* Nac e pot ar jognac nac er forn,
* Hac evelſe e criont caër :
* Eat ê va ſac’hat gant al laër ;
* Ar Miliner a ſell a dreus,
* Hac a lavar, va guir ameus,
* Obliget oc’h, va Jaqueta,
* Da zont d’am milin da mala,
* Ha c’hui hoc’heus un arves fall
* Da gaç an anter da lec’h-all,
* Hac evelſe ec’h allan reis
* Elec’h c’huezec quemeret eis,
* Ne ra quet erfat ar Merer
* Miret e guir oc’h Miliner,
* Hac ur Miliner a ra gaou
* Elec’h unan quemeret daou ?
* Hac evelſe par conſequant
* Ez int daou Laër ha drouc contant,
* Ma livirin couſgoude franc
* D’am avis pehini ſo vanc,
* D’ar Meiller ur pen e ruin
* E beza ſujet d’ar vilin,
* Penaos benac e labouro,
* Ne vanquo biquen n’ho tromplo :
* Ma renc fourniſſa dioc’h ar pouez,
* E lacaï dour en e zouez,
* Goude e ſtlapo het-a-het
* Ar bleut voar an douar ſo gleb :
* Beza ez eus Milinerien all
* A vir het mat ha rei het fall,
* Goude e zaint gant o hed mat
* D’er guerza deoc’h er marc’hat :
* Pa guemeront diou ſcudellat
* Elec’h unan a ur ſac’hat,
* E cuſtumont queſmeſq uſien
* Ganto evit talvout brignen :
* Peurvuya o deus ar guis
* Elec’h ar bleut da guemer gris,
* Evit contanti ar groagues,
* Quen na vezo eet en tamoues :
* Petra ſervich dezo facha,
* Cas a raïnt dezo pe paea,
* An nep a renq paea arval,
* A ra daou gobr pe areval,
* Fiziout ennan ar guella dit,
* Hac e ri guell cals da brofit.